ΜΕΤΑΦΡΑΣΗ

Συμφωνία

μεταξύ της Ευρωπαϊκής Κοινότητας και της κυβέρνησης του Καναδά για την ολοκλήρωση των διαπραγματεύσεων στο πλαίσιο του άρθρου XXIV παράγραφος 6 της ΓΣΔΕ

Μετά την έναρξη των διαπραγματεύσεων μεταξύ των Ευρωπαϊκών Κοινοτήτων και της κυβέρνησης του Καναδά βάσει του άρθρου XXIV παράγραφος 6 και του άρθρου XXVIII της ΓΣΔΕ του 1994, με σκοπό την τροποποίηση των παραχωρήσεων των πινάκων της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησής τους στην ΕΚ και μετά την κοινοποίηση της ΕΚ προς τον ΠΟΕ στις 19 Ιανουαρίου 2004, κατ’ εφαρμογή του άρθρου XXIV παράγραφος 6 της ΓΣΔΕ του 1994,

Η ΕΥΡΩΠΑΪΚΗ ΚΟΙΝΟΤΗΤΑ (ΕΚ)

και

Η ΚΥΒΕΡΝΗΣΗ ΤΟΥ ΚΑΝΑΔΑ (Καναδάς),

εφεξής καλούμενες από κοινού τα "μέρη",

ΣΥΜΦΩΝΗΣΑΝ ΤΙΣ ΑΚΟΛΟΥΘΕΣ ΔΙΑΤΑΞΕΙΣ:

1) Η ΕΚ ενσωματώνει στον πίνακά της, που ισχύει για το τελωνειακό έδαφος των Ευρωπαϊκών Κοινοτήτων των 25, τις παραχωρήσεις που περιείχε ο προηγούμενος πίνακάς της CLX των Ευρωπαϊκών Κοινοτήτων των 15.

2) Επιπλέον, η ΕΚ ενσωματώνει στον πίνακά της, που ισχύει για το τελωνειακό έδαφος της ΕΚ των 25, τις παραχωρήσεις που περιέχει το παράρτημα της παρούσας συμφωνίας.

3) Η ΕΚ μειώνει τους δασμούς της και προσαρμόζει τις δασμολογικές ποσοστώσεις όπως αναφέρεται στο παράρτημα, το αργότερο έως την 1η Αυγούστου 2007.

4) Η παρούσα συμφωνία αρχίζει να ισχύει την ημερομηνία κατά την οποία ο Καναδάς θα κοινοποιήσει την ολοκλήρωση των κατάλληλων εσωτερικών διαδικασιών του κατόπιν της υπογραφής της συμφωνίας από τα μέρη.

ΣΕ ΠΙΣΤΩΣΗ ΤΩΝ ΑΝΩΤΕΡΩ, οι κατάλληλα εξουσιοδοτημένοι υπογράφοντες, υπέγραψαν την παρούσα συμφωνία.

Έγινε στις Βρυξέλλες, στις είκοσι πέντε Ιουνίου 2007, σε δύο πρωτότυπα, στην αγγλική και τη γαλλική γλώσσα, τα οποία είναι εξίσου αυθεντικά.

Για την Ευρωπαϊκή Κοινότητα

Για την κυβέρνηση του Καναδά

--------------------------------------------------

ΠΑΡΑΡΤΗΜΑ

- Χορηγείται σε μια χώρα (τον Καναδά) δασμολογική ποσόστωση 4624 τόνων χοιρινού (των δασμολογικών κλάσεων 02031211, 02031219, 02031911, 02031913, 02031915, ex02031955, 02031959, 02032211, 02032219, 02032911, 02032913, 02032915, ex02032955 και 02032959), με συντελεστή 233-434 ευρώ/τόνο για τη δασμολογική ποσόστωση,

- προστίθενται 35 τόνοι (erga omnes) στην κοινοτική δασμολογική ποσόστωση για τεμάχια κατοικίδιων χοίρων (των δασμολογικών κλάσεων 02031211, 02031219, 02031911, 02031913, 02031915, ex02031955, 02031959, 02032211, 02032219, 02032911, 02032913, 02032915, ex02032955 και 02032959), με συντελεστή 233-434 ευρώ/τόνο για τη δασμολογική ποσόστωση,

- προστίθενται 1265 τόνοι (erga omnes) στην κοινοτική δασμολογική ποσόστωση για χοιρομέρια (ζαμπόν) και θωρακοοσφυϊκή χώρα, χωρίς κόκαλα, κατεψυγμένα (ex02031955 και ex02032955), με συντελεστή 250 ευρώ/τόνο για τη δασμολογική ποσόστωση,

- προστίθενται 49 τόνοι (erga omnes) στην κοινοτική δασμολογική ποσόστωση για "σφάγια κοτόπουλων, νωπά, διατηρημένα με απλή ψύξη ή κατεψυγμένα" (των δασμολογικών κλάσεων 02071110, 02071130, 02071190, 02071210, 02071290), με συντελεστή 131-162 ευρώ/τόνο για τη δασμολογική ποσόστωση,

- προστίθενται 4070 τόνοι (erga omnes) στην κοινοτική δασμολογική ποσόστωση για "τεμάχια κοτόπουλων, νωπά, διατηρημένα με απλή ψύξη ή κατεψυγμένα" (των δασμολογικών κλάσεων 02071310, 02071320, 02071330, 02071340, 02071350, 02071360, 02071370, 02071420, 02071430, 02071440, 02071460), με συντελεστή 93-512 ευρώ/τόνο για τη δασμολογική ποσόστωση,

- προστίθενται 1605 τόνοι (erga omnes) στην κοινοτική δασμολογική ποσόστωση για "τεμάχια πετεινών" (της δασμολογικής κλάσης 02071410), με συντελεστή 795 ευρώ/τόνο για τη δασμολογική ποσόστωση,

- προστίθενται 201 τόνοι (erga omnes) στην κοινοτική δασμολογική ποσόστωση για "κρέατα από γάλους και γαλοπούλες, νωπά, διατηρημένα με απλή ψύξη ή κατεψυγμένα" (των δασμολογικών κλάσεων 02072410, 02072490, 02072510, 02072590, 02072610, 02072620, 02072630, 02072640, 02072650, 02072660, 02072670, 02072680, 02072730, 02072740, 02072750, 02072760, 02072770), με συντελεστή 93-425 ευρώ/τόνο για τη δασμολογική ποσόστωση,

- προστίθενται 2485 τόνοι (erga omnes) στην κοινοτική δασμολογική ποσόστωση για "τεμάχια από γάλους και γαλοπούλες, κατεψυγμένα" (των δασμολογικών κλάσεων 02072710, 02072720, 02072780), με συντελεστή 0 % για τη δασμολογική ποσόστωση,

- προστίθενται 537 τόνοι (erga omnes) στην κοινοτική δασμολογική ποσόστωση για αποκορυφωμένο γάλα σε σκόνη (της δασμολογικής κλάσης 04021019), με συντελεστή 475 ευρώ/τόνο για τη δασμολογική ποσόστωση,

- άνοιγμα δασμολογικής ποσόστωσης 20000 hl (erga omnes) για κρασί (των δασμολογικών κλάσεων 22042965, 22042975), με συντελεστή 8,0 ευρώ/hl για τη δασμολογική ποσόστωση,

- άνοιγμα δασμολογικής ποσόστωσης 40000 hl (erga omnes) για κρασί (των δασμολογικών κλάσεων 22042179, 22042180), με συντελεστή 10,0 ευρώ/hl για τη δασμολογική ποσόστωση,

- άνοιγμα δασμολογικής ποσόστωσης 13810 hl (erga omnes) για κρασί (της δασμολογικής κλάσης 22059010), με συντελεστή 7,0 ευρώ/hl για τη δασμολογική ποσόστωση,

- άνοιγμα δασμολογικής ποσόστωσης 2838 τόνων (erga omnes) για κονσέρβες ανανά, εσπεριδοειδών, αχλαδιών, βερίκοκων, κερασιών, ροδάκινων και φράουλας (των δασμολογικών κλάσεων 20082011, 20082019, 20082031, 20082039, 20082071, 20083011, 20083019, 20083031, 20083039, 20083079, 20084011, 20084019, 20084021, 20084029, 20084031, 20084039, 20085011, 20085019, 20085031, 20085039, 20085051, 20085059, 20085071, 20086011, 20086019, 20086031, 20086039, 20086060, 20087011, 20087019, 20087031, 20087039, 20087051, 20087059, 20088011, 20088019, 20088031, 20088039, 20088070), με συντελεστή 20 % για τη δασμολογική ποσόστωση,

- προστίθενται 6215 τόνοι (erga omnes) στην κοινοτική δασμολογική ποσόστωση για κριθάρι (της δασμολογικής κλάσης 100300), με συντελεστή 16 ευρώ/τόνο για τη δασμολογική ποσόστωση,

- επέκταση κατά 853 τόνους της υφιστάμενης εθνικής χορήγησης για τον Καναδά στην κοινοτική δασμολογική ποσόστωση για μαλακό σιτάρι (της δασμολογικής κλάσης 10019099), με συντελεστή 12 ευρώ/τόνο για τη δασμολογική ποσόστωση,

- άνοιγμα δασμολογικής ποσόστωσης 242074 τόνων (erga omnes) για αραβόσιτο (των δασμολογικών κλάσεων 10059000, 10051090), με συντελεστή 0 % για τη δασμολογική ποσόστωση,

- άνοιγμα δασμολογικής ποσόστωσης 2058 τόνων (erga omnes) για τροφές για σκύλους και γάτες (των δασμολογικών κλάσεων 23091013, 23091015, 23091019, 23091033, 23091039, 23091051, 23091053, 23091059, 23091070), με συντελεστή 7 % για τη δασμολογική ποσόστωση,

- προστίθενται 2700 τόνοι (erga omnes) στην κοινοτική δασμολογική ποσόστωση για παρασκευάσματα των τύπων που χρησιμοποιούνται για τη διατροφή των ζώων (των δασμολογικών κλάσεων 23099031, 23099041, 23099051, 23099095, 23099099), με συντελεστή 7 % για τη δασμολογική ποσόστωση.

--------------------------------------------------